Iltterapi

**Målgruppe:** Sygeplejestuderende **Anbefalet antal deltagere:** 1-2 studerende

**Simuleringstid:** 10 minutter **Debriefingtid: 20 minutter**

# Pensuminformation

## Læringsmål

**Efter gennemførelse af simuleringen og debriefingsessionen, vil de studerende være i stand til at:**

* Udføre en fokuseret respiratorisk undersøgelse
* Opdage når der er behov for øget iltadministration
* Demonstrere korrekte teknikker til iltadministration
* Forklare procedurer for patienten ud fra passende rammer for kommunikation
* Demonstrere passende evaluering af patientbehandlingen

## Scenarieresumé

I dette scenarie ligger en 81-årig patient på den medicinske afdeling. Hun blev indlagt i går for behandling af lungebetændelse. Hun har svag feber og moderate symptomer på vejrtrækningsbesvær. De studerende forventes at udføre en fokuseret respiratorisk vurdering, genkende faldende iltmætning, forklare procedurerne for patienten ud fra passende rammer for kommunikation og foretage passende justeringer af iltflowet.

Vitalparametrene vil stabilisere sig, når iltstrømmen øges, og sengens hovedende hæves til standard Fowler’s position.

## Debriefing

Når simuleringen er forbi, anbefales det at gennemføre en facilitatorledet debriefing for at diskutere emner relateret til læringsmålene. Eventloggen i Session Viewer giver forslag til debriefing-spørgsmål. Centrale diskussionspunkter kan være:

* Udførelse af en fokuseret undersøgelse af det respiratoriske system
* Håndtering af iltterapi
* Kommunikation med patienten

## Foreslåede referencer

Gamache J, Harrington A, Kamangar N. *Bacterial Pneumonia Treatment & Management.* Medscape.com. 2017. Hentet på <https://emedicine.medscape.com/article/300157-treatment>

Zhang Y, Fang C, Dong BR, et al. *Oxygen therapy for pneumonia in adults.* Cochrane Database of Systematic Reviews 2012, Issue 3. Art. nr.: CD006607. doi: 10.1002/14651858.CD006607.pub4.

# Opsætning og forberedelse

## Udstyr

* Blodtryksmanchet
* PEP fløjte
* IV slange med injektionsmembran (mindre end 22 g)
* Ilt-flowmåler
* Ilt forsyningskilde
* Iltbrille
* Patienttøj
* Patient ID-armbånd med navn og fødselsdato
* Patientmonitor
* SpO2 probe
* Håndhygiejnestation
* Termometer
* Universelt sikkerhedsudstyr

## Forberedelse inden simulering

* Klæd simulatoren i patienttøj, og læg den i en hospitalsseng i liggende rygstilling.
* Isæt saltvandsdrop i en arm på simulatoren.
* Anbring iltbrillen på simulatoren og tilfør en iltstrøm på 2 l/min.
* Sæt patient ID-armbånd med navn og fødselsdato på.
* Udskriv patientjournalen fra side 4, og giv den til de studerende efter at have læst briefingen højt for dem. Hvis du bruger en elektronisk patientjournal, kan du overføre oplysningerne til dette system.

## Briefing

*Briefingen skal læses højt for de studerende, inden simuleringen påbegyndes.*

**Situation:** Du er sygeplejerske på en medicinsk afdeling, og klokken er nu 11.00. Du plejer Kim Lee, en 81-årig kvinde, som blev indlagt i går med vejrtrækningsbesvær og feber. Hun er blevet diagnosticeret med lungebetændelse.

**Baggrund:** Patienten har haft øget vejrtrækningsbesvær og feber samt følt sig svag i løbet af den seneste dag. I går blev hun indlagt af sin hjemmehjælper.

**Analyse:** Hendes vitalparametre blev vurderet for 4 timer siden. Temperatur har været stabil, omkring 38oC (100,4oF), iltmætning på 96%, RF på 16/min, BT på 143/92 mmHg og HF 83/min. På nuværende tidspunkt får hun ilt á 2 l/min via en iltbrille, som har hjulpet hende med at trække vejret. Hun fik antibiotika for 3 timer siden. Hun er stadig svag, men synes at have det bedre end i går.

**Råd:** Hun er klar til en revurdering og PEP. Brug et par minutter på at gennemse hendes journal (giv journal til de studerende), og tilse derefter patienten.

# Tilpasning af scenariet

Scenariet kan danne grundlag for at skabe nye scenarier med andre eller yderligere læringsmål. Det kræver nøje overvejelser at foretage ændringer i et eksisterende scenarie, hvilke handlinger du forventer, at de studerende udfører, og hvilke ændringer du skal medtage i forbindelse med læringsmål, scenariets udvikling, programmeringen og det skrevne materiale. Det er dog en hurtig måde at øge din pulje af scenarier på, fordi du kan genbruge meget af patientinformationen og flere elementer i scenarieprogrammeringen og det skrevne materiale.

Til inspiration er her nogle forslag til, hvordan dette scenarie kan tilpasses:

|  |  |
| --- | --- |
| **Nye læringsmål** | **Ændringer i scenariet** |
| Inkluder læringsmål om brug af kommunikations-færdigheder og klinisk viden. | Lad lægens ordination angive, at patienten skal modtage undervisning om medicin eller vejrtrækningsøvelser.Patienten skal stille spørgsmål til de oplysninger, som de studerende giver. |
| Medtag læringsmål om korrekt administration af medicin, herunder at træffe passende sikkerhedsforanstaltninger | Tilpas briefingen og medicinskemaet således, at de studerende også skal administrere medicin.Patienten kan stille spørgsmål om den medicin, som administreres. |
|  |  |

# Patientjournal

|  |
| --- |
| **Patientnavn:** Kim Lee **Køn:** Kvinde **Allergier:** Ingen kendte allergier **Fødselsdato:** 09/07-XXXX |
| **Alder:** 81 år **Højde:** 160 cm **Vægt:** 72 kg **CPR:** 0907XX-5568 |
| **Diagnose:** Pneumoni **Indlæggelsesdato:** I går |
| **Facilitet:** Medicinsk afdeling **Forhåndsdirektiv:** Nej  **Isolationsforholdsregler:** Ingen |
|  |
|

|  |
| --- |
| **Tidligere sygehistorie**Patienten har haft øget respirationsbesvær og feber samt følt sig svag i løbet af den seneste dag. I går blev hun indlagt af sin hjemmehjælper.Fraktur på distal ulna for 5 år siden. Ellers ingen væsentlig sygehistorie. |

 |
|  |
| **Bemærkninger** |
| **Dato/tidspunkt** |  |
| I dag kl. 07.00 | Vitalparametre registreret. Vejrtrækning er stabil, med let knitren i begge lunger. Paracetamol administreret. Iltkoncentration justeret til 2 l/min /Sygeplejerske |
| I dag kl. 08.00 | Penicillin administreret/Sygeplejerske |
| I dag kl. 09.00 | PEP x 10 /Sygeplejerske |
| I dag kl. 10.00 | PEP x 10 /Sygeplejerske |
|  |  |
|  |
| **Ordinationer** |
| Aktivitet: Oppe efter behag |
| Diæt: Normal |
| Vitalparametre hver 4. Time |
| Titrer ilt for at holde iltmætning over 94% |
| Tilskynd til brug af PEP fløjte, når du registrerer vitalparametre i vågne timer |
| Penicillin 1200 mg, IV infusion over 30 minutter, én gang dagligt i 5 dage |
| Paracetamol 1000 mg oralt mod smerte og/eller feber, efter behov hver 6. time |
|  |
|  |
| **Medicinskema** |
| **Dato/tidspunkt** |  |
| I dag kl. 07.00 | Paracetamol 1000 mg oralt |
| I dag kl. 08.00 | Penicillin 1200 mg, IV infusion |
|  |  |
|  |
| **Vitalparametre** |
| **Dato/tidspunkt** |  |
| I dag kl. 07.00 | **BT:** 143/92 mmHg **HF:** 83/min **RR:** 16/min **Iltmætning:** 96% **Temp:** 38,0oC |
|  | **BT: HF: RR: Iltmætning: Temp:** |